text: Kaserner: Flyvestation styrkes
  11 marts 2013 kl. 13.19
  Flyvestation Skrydstrup, der ligger i Haderslev kommune, får tilført mellem 50 og 75 arbejdspladser med den nye forsvarsaftale.
  I et tillæg til forsvarsaftalen noteres, at Det nationale støttedepot ved Det Danske Internationale Logistik Center i Vordingborg integreres med forsvarets tilsvarende kapaciteter i Skrydstrup. En del flyttes også til Aalborg. Det er ikke besluttet, hvordan de 150 arbejdspladser skal fordeles mellem de to flyvestationer.
  
  Flyvestationer fastholdes
  I aftalen ligger det fast, at de tre flyvestationer i henholdsvis Skrydstrup, Karup og Aalborg fastholdes.
  - På længere sigt er der et driftsmæssigt perspektiv i at samle flyvevåbnets aktiviteter på to eller en flyvesta-tion og i forbindelse med anskaffelsen af nye kampfly bør det fremtidige antal flyvestationer overvejes, hedder det i en pressemeddelelse.
  